钦定古今图书集成/历象汇编/岁功典/第041卷 > 应天长〈寒食〉 周邦彦
## 钦定古今图书集成/历象汇编/岁功典/第041卷 > 应天长〈寒食〉 周邦彦

条风布暖，霏雾弄晴，池塘遍满春色。正是夜堂无月沉沉暗寒食。梁间燕，社前客。似笑我、闭门愁寂。乱花
过，隔院芸香，满地狼籍。　长记那回时，邂逅相逢，郊
外驻油壁。又见汉宫传烛，飞烟五侯宅。青青草，迷路
陌。强载酒、细寻前迹。市桥远，柳下人家，犹自相识。